钦定古今图书集成/明伦汇编/闺媛典/第136卷 > 雷颐妻高氏
## 钦定古今图书集成/明伦汇编/闺媛典/第136卷 > 雷颐妻高氏

按《朔州志》：“高氏，雷颐妻。孝事舅姑，顺承夫子。数年夫
亡。氏年二十馀，止一女，氏痛夫过哀，屡绝复苏。欲自
经，辄为家人觉，不得死。久之，里妪间以微辞觇其意，
氏叱曰：‘此言胡为至吾耳’！寻剪发，毁其形，由是莫敢复言。屏居一室，早作暮辍，纺绩织纴，以营衣食。事舅
姑必敬必戒，教女攻女事，不使顷刻离左右。舅姑没”，
女长大，治丧遣嫁，咸出一力。成化壬辰，年逾七十，有
司以闻，诏“旌表。”